pythainlp/thai-wiki-dataset-v4 huggingface dataset:
เราทั้งสามคือพวกโหรา

เราทั้งสามราชา หรือชื่อเดิมคือ เราทั้งสามคือพวกโหรา คือเพลงคริสต์มาสประพันธ์โดย จอห์น เฮนรี ฮอปคินส์ จูเนียร์ ในปีค.ศ. 1857 
ทำนอง.
ภาษาอังกฤษ.
<score raw="1" sound="1">
\layout { indent = 0 \set Score.tempoHideNote = ##t
chordNames = \chordmode {
 \global \set midiInstrument = #"acoustic guitar (steel)"
 \once \set chordChanges = ##f e:m | d | g | g | a:m | e4:m b8:7 | e4.:m \bar "||"
 e:m | d4 g8 | c4 g8 | d4 g8 | g4 c8 | g4. | c | g \bar "|."
soprano = \relative c" {
 \global \set midiInstrument = #"trumpet" \tempo 4=100
 g4 g8 | a4 a8 | b4 b8 | d (c) b | a b a | g4 fis8 | e4 r8 \bar "||"
 g4 g8 | a4 b8 | c4 b8 | a4 b8 |
 g4 g8 | g4 d8 | g4 e8 | g4. \bar "|."
alto = \relative c' {
 \global \set midiInstrument = #"trumpet"
 e4 e8 | fis4 fis8 | g4 g8 | g (a) g | e e e |e4 dis8 | b4 r8 \bar "||"
 e4 e8 |fis4 g8 | g4 g8 | fis4 g8 | g4 e8 | d4 d8 | e4 c8 | d4. \bar "|."
tenor = \relative c' {
 \global \set midiInstrument = #"french horn"
 b4 b8 |d4 d8 | d4 d8 | d4 d8 | c c c | b4 a8 g4 r8 \bar "||"
 b4 b8 |d4 d8 | e4 d8 |d4 d8 | b4 c8 | b4 g8 | g4 a8 | b4. \bar "|."
bass = \relative c {
 \global \set midiInstrument = #"french horn"
 e4 e8 |d4 d8 | g4 g8 | b (fis) g | a a a | b4 b,8 | e4 r8 \bar "||"
 e'4 e8 | d4 g8 | c,4 g'8 | d4 g8 | g4 g8 | g4 b,8 | c4 c8 | <g g'>4. \bar "|."
verse = \lyricmode {
 We three kings of O -- ri -- ent are,
 Field and foun -- tain, Moor and moun -- tain,
 Fol -- low -- ing yon -- der star.
 O star of won -- der, star of night,
 West -- ward lead -- ing,
 Still pro -- ceed -- ing,
 Guide us to Thy per -- fect light.
verseR = \lyricmode { % This is a terrible hack to get the lyrics aligned.
 Bear -- ing gifts we tra -- verse a -- far,
 " " " " " " " " " " " " " " "" Star with roy -- al beau -- ty bright,
choirPart = \new ChoirStaff «
 \new Lyrics \lyricsto "soprano" \verse
 \new Lyrics \lyricsto "soprano" \verseR
 \clef bass
»
\score {
 \chordsPart
 \choirPart
 \midi {
</score>
ธนภัทร นิรันดร

"ระวังสับสนกับ ธนภัทร นิรันดร นักฟุตบอลชาย (เกิด 2 กรกฎาคม พ.ศ. 2544)"
ธนภัทร นิรันดร (เกิด 15 มีนาคม พ.ศ. 2548) เป็นนักกีฬาเทนนิสอาชีพชาวไทย ในปี พ.ศ. 2564 เขาสามารถคว้าแชมป์การแข่งขันประเภทชายคู่ เทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เกรด 2 รายการ “เจ2 ไคโร สแมช สปอร์ติ้ง คลับ” แข่งขันคอร์ตดิน ที่กรุงไคโร ประเทศอียิปต์ และแชมป์เทนนิสเยาวชนชายเดี่ยว ไอทีเอฟ เวิลด์ เทนนิส ทัวร์ จูเนียร์ เกรด 3 รายการ "เจทรี มอนทรีออล 2021" ที่ประเทศแคนาดา ในเดือนพฤศจิกายน พ.ศ. 2564 เขาชนะเลิศประเภทชายคู่ รายการเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ ระดับเกรด บี 1 รายการ "เจบีวัน ปูเน่ 2021" ที่ประเทศอินเดีย ชนะเลิศชายคู่การแข่งขันไอทีเอฟ เวิลด์ เทนนิส ทัวร์ จูเนียร์ เกรด 1 รายการ “ไอทีเอฟ จูเนียร์ เกรด 1” ที่ศูนย์พัฒนากีฬาเทนนิสแห่งชาติ เมืองทองธานี ประเทศไทย
ประวัติ.
ธนภัทร มีชื่อเล่นว่า ต้นไม้ หรือ ทรี เกิดที่สหรัฐ โดยเป็นลูกชายของ พิมพิสมัย กันสุทธิ อดีตนักเทนนิสหญิงทีมชาติไทย
ต้นไม้เริ่มเล่นเทนนิสตั้งแต่อายุ 6 ขวบ โดยคุณแม่เป็นผู้ฝึกสอนให้ ด้วยความที่คุณแม่เป็นนักเทนนิสมาก่อน จึงถ่ายทอดทักษะและประสบการณ์ให้กับต้นไม้ได้เป็นอย่างดี ทำให้ต้นไม้มีความสามารถและทักษะการเล่นเทนนิสที่ดีตั้งแต่อายุยังน้อย
ต้นไม้เริ่มสร้างชื่อให้กับตัวเองจากการคว้าแชมป์เยาวชนระดับประเทศหลายรายการ ก่อนที่จะก้าวขึ้นมาสู่ระดับนานาชาติ
ณัฐวุฒิ แสนยะบุตร

ณัฐวุฒิ แสนยะบุตร (เกิด 28 สิงหาคม พ.ศ. 2539) ชื่อเล่น ด้งเด้ง เป็นนักแสดงชาวไทย เป็นที่รู้จักจากบทบาท "จาลอด" ในจักรวาลภาพยนตร์ไทบ้าน เดอะซีรีส์ เคยได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 27 สาขานักแสดงนำชายยอดเยี่ยม
นอกจากผลงานการแสดงแล้วณัฐวุฒิ แสนยะบุตร ยังมีผลงานเพลงในชื่อ "ลอด ออนเดอะร็อค" อีกทั้งยังมีผลงานเพลงในนามวง "ดีทีที" ร่วมกับ ธิติ ศรีนวล และชาติชาย ชินศรี
ประวัติ.
ณัฐวุฒิ แสนยะบุตร เกิดเมื่อวันที่ 28 สิงหาคม พ.ศ. 2539 ที่จังหวัดร้อยเอ็ด มีชื่อเล่นว่า "ด้งเด้ง" จบการศึกษาชั้นมัธยมศึกษาตอนปลายจากโรงเรียนร้อยเอ็ดวิทยาลัย และศึกษาต่อที่คณะสถาปัตยกรรมศาสตร์ ผังเมืองและนฤมิตศิลป์ มหาวิทยาลัยมหาสารคาม
เข้าสู่วงการบันเทิง.
ณัฐวุฒิ แสนยะบุตร ได้สมัครเข้าคัดเลือกตัวนักแสดงในภาพยนตร์เรื่อง "ไทบ้าน เดอะซีรีส์" ขณะเรียนอยู่ที่มหาวิทยาลัยมหาสารคาม และได้รับบท จาลอด ตัวละครหลักของเรื่องในปี พ.ศ. 2560 จากบทบาทดังกล่าวทำให้เขาเป็นที่รู้จักในวงการบันเทิงรวมทั้งได้รับการเสนอชื่อให้เข้าชิงรางวัลภาพยนตร์แห่งชาติ สุพรรณหงส์ ครั้งที่ 27 สาขานักแสดงนำชายยอดเยี่ยม และได้รับบทจาลอดในจักรวาลภาพยนตร์ไทบ้านภาคต่อๆมา ได้แก่ "ไทบ้าน เดอะซีรีส์ 2.1" (พ.ศ. 2561), "ไทบ้าน เดอะซีรีส์ 2.2" (พ.ศ. 2561), "ไทบ้าน x BNK48 จากใจผู้สาวคนนี้" (พ.ศ. 2563), "หมอปลาวาฬ" (พ.ศ. 2565) และ "สัปเหร่อ" (พ.ศ. 2566)
ไอน์สไตน์พบออปเพนไฮเมอร์

เกมหมากรุกระหว่างไอน์สไตน์-ออปเพนไฮเมอร์ เป็นเกมหมากรุกที่กล่าวอ้างกันว่าเป็นเกมหมากรุกระหว่างนักฟิสิกส์ทฤษฎี อัลเบิร์ต ไอน์สไตน์ และ เจ. รอเบิร์ต ออปเพนไฮเมอร์ ที่มหาวิทยาลัยพรินซ์ตัน สหรัฐ ใน ค.ศ. 1933 ในเกมนี้เชื่อกันว่า ไอน์สไตน์ใช้การเปิด รุย โลเปท์ ซึ่งออปเพนไฮเมอร์เดินหมากกลับด้วย การป้องกันแบบมอร์ฟี (Morphy Defense) (3...a6) ไอน์สไตน์ชนะเกมหมากรุกครั้งนี้ 
ไม่มีหลักฐานแน่ชัดว่า อัลเบิร์ต ไอน์สไตน์ และ เจ. รอเบิร์ต ออปเพนไฮเมอร์ เคยเล่นหมากรุกเกมนี้จริง ๆ 
ประวัติความเป็นมาและข้อเท็จจริง.
หลักฐานข้อกล่าวอ้างที่เก่าแก่ที่สุดที่รู้จักสำหรับเกมนี้มาจากหนังสือ ฟรอยเดอ อัม ชาค ("Freude am Schach)" โดย แกร์ฮาร์ด แฮนเชิล (Gerhard Henschel) ใน ค.ศ. 1959 แต่ไม่ได้ระบุวันที่หรือสถานที่ พจนานุกรมหมากรุกสากลภาษาฝรั่งเศส ("French Dictionaire des echecs) ฉบับ ค.ศ. 1967" มีการอ้างอิงจากหนังสือของแฮนเชิล แต่กล่าวถึงเกมหมากรุกในสถานอารมณ์ หนังสือของแฮนเชิล เป็นที่ทราบกันดีว่ามีเกมหมากรุกที่ไม่ได้รับการพิสูจน์โดยบุคคลที่มีชื่อเสียงอื่น ๆ เช่น โจเซฟ สตาลิน หรือ เลโอ ตอลสตอย 
อัลเบิร์ต ไอน์สไตน์ และหมากรุก.
ในการให้สัมภาษณ์กับ "เดอะนิวยอร์กไทมส์" ใน ค.ศ. 1936 ที่มหาวิทยาลัยพรินซ์ตัน ไอน์สไตน์กล่าวว่าเขาไม่เคยเล่นหมากรุกสามมิติ แต่เล่นเพียงหมากรุกสากลปกติในปฐมวัย ไอน์สไตน์อธิบายว่าเขาไม่มีเวลาที่จะเล่นเกมใด ๆ 
ไอน์สไตน์ยังเคยกล่าวว่า "ผมต้องยอมรับว่าผมไม่ชอบใช้จิตวิญญาณการแข่งขันสูงในเกมที่ใช้สติปัญญามากมาโดยตลอด" เมื่อกล่าวถึงเพื่อนของเขา เอ็มมานูเอล ลาสเกอร์ ที่เคยได้รับตำแหน่งแชมป์โลกหมากรุกสากล นักหมากรุก แลร์รี เอแวนส์ ยืนยันว่าได้พบกับผู้คนเล่นหมากรุกกับไอน์สไตน์ ที่มหาวิทยาลัยพรินซ์ตัน และมีการโต้เถียงกัน
การอ้างอิงวันที่และผู้เล่นที่แตกต่างออกไป.
ในอีกบันทึก หนังสือภาษาโรมาเนีย เขียนน ค.ศ. 1982 ชาร์ การ์เตีย เด เอาร์ ("şah Cartea de Aur)" โดย ซี. สเตฟานิว (C. ştefaniu) มีการพูดถึงเกมนี้ในรายชื่อเกมว่าเกมนี้เกิดขึ้นใน ค.ศ. 1940 ที่สหรัฐ 
ชื่อ ไอน์สไตน์ ใน ไอน์สไตน์พบออปเพนไฮเมอร์ อาจไม่ได้หมายถึง อัลเบิร์ต ไอน์สไตน์ เดนนิส โฮลดิ้ง, อดัม สเลมเซน และ แอนดี โซลทิส กล่าวว่าเกมนี้เป็นของฮันส์ อัลเบิร์ต ลูกชายของอัลเบิร์ต ไอน์สไตน์ ที่เคยเล่นกับออปเพนไฮเมอร์ใน ค.ศ. 1940 หรือ ค.ศ. 1945 ที่ มหาวิทยาลัยแคลิฟอร์เนีย เบิร์กลีย์ โดยที่ฮันส์ อัลเบิร์ตได้รับเชิญบรรยายที่นั้น นักประวัติศาสตร์หมากรุก เอ็ดเวิร์ด วินเทอร์ เสนอถึงความเป็นไปได้ที่ชื่อ ไอน์สไตน์ อาจหมายถึง บี. ไอน์สไตน์ นักเล่นหมากรุกที่ไม่เกี่ยวข้องกับอัลเบิร์ต ไอน์สไตน์ 
การแข่งขัน.
หมากขาว: ไอน์สไตน์  หมากดำ: ออพเพนไฮเมอร์ 
 1.e4 e5 2.Nf3 Nc6 3.Bb5 a6 4.Ba4 b5 5.Bb3 Nf6 6.OO Nxe4 7.Re1 d5 8.a4 b4 9.d3 Nc5 10.Nxe5 Ne7 11.Qf3f6 12.Qh5+ g6 13.Nxg6 hxg6 14.Qxh8 Nxb3 15.cxb3 Qd6 16.Bh6 Kd7 17.Bxf8 Bb7 18.Qg7 Re8 19.Nd2 c5 20.Rad1 a5 21.Nc4 dxc4 22.dxc4 Qxd1 23.Rxd1+ Kc8 24.Bxe7 หมากดำยอมแพ้
วัดไหล่น่าน

วัดไหล่น่าน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไหล่น่าน อำเภอเวียงสา จังหวัดน่าน มีที่ดินที่ตั้งวัดเนื้อที่ 9 ไร่ มีที่ธรณีสงฆ์ จำนวน 3 แปลง มีเนื้อที่รวม 19 ไร่ 
วัดไหล่น่านตั้งวัดเมื่อวันที่ 9 มีนาคม พ.ศ. 2411 เดิมชื่อ วัดหล่ายน่าน เริ่มสร้างเป็นศาลาขึ้นหนึ่งหลังโดยพระสุรินทร์ ซึ่งเป็นพระภิกษุจากวัดบุญยืน ต่อมามีพระศรีวิชัย เป็นเจ้าอาวาส ซึ่งในปี พ.ศ. 2421 พระศรีวิชัยได้ย้ายวัดมาจากที่อยู่ทางตอนใต้มาตั้งอยู่ในสถานที่ปัจจุบัน เนื่องจากเห็นว่า สถานที่ตั้งวัดในปัจจุบันนั้น ถูกแม่น้ำน่านกัดเซาะจนตลิ่งพัง เกรงว่าการตั้งวัดต่อไปภายหน้าจะไม่มั่นคง 
วัดได้รับพระราชทานวิสุงคามสีมา เมื่อวันที่ 10 พฤศจิกายน พ.ศ. 2457 เขตวิสุงคามสีมากว้าง 16 เมตร ยาว 21 เมตร ผูกพัทธสีมาเมื่อวันที่ 12 กุมภาพันธ์ พ.ศ. 2458 
อาคารเสนาสนะที่สำคัญ ได้แก่ อุโบสถ กว้าง 10 เมตร ยาว 22 เมตร เป็นอาคารคอนกรีตเสริมเหล็ก สร้างเมื่อ พ.ศ. 2524 ศาลาการเปรียญ กว้าง 8 เมตร ยาว 33 เมตร เป็นอาคารคอนกรีตเสริมเหล็ก สร้างเมื่อ พ.ศ. 2546 กุฏิสงฆ์ จำนวน 3 หลัง หอกลอง 1 หลัง สร้างเมื่อ พ.ศ. 2557 หอฉัน 1 หลัง สร้างเมื่อ พ.ศ. 2547 ศาลาบาตร สร้างเมื่อ พ.ศ. 2481 ฌาปนสถาน 1 หลัง สร้างเมื่อ พ.ศ. 2547 ปูชนียวัตถุมีพระประธานประจำอุโบสถ ปางมารวิชัย ขนาดหน้าตัก กว้าง 43 นิ้ว สูง 53 นิ้ว สร้างเมื่อ พ.ศ. 2428 และพระพุทธรูปหินหยกขาว ปางสมาธิพระประธานอาคารโลกุตรปัญญา ขนาดหน้าตัก กว้าง 40 นิ้ว สูง 59 นิ้ว สร้างเมื่อ พ.ศ. 2551
วังจะบังตีกอ (วังเจ้าเมืองปัตตานี)

วังจะบังตีกอ เดิมเรียกว่า กอตอจือเบาะห์ปูเยาะห์ หรือ อิสตานอร์อาซัมจาวอ เป็นวังของเจ้าเมืองปัตตานีในสมัยการปกครองแบบเจ็ดหัวเมืองประเทศราช ตั้งอยู่ที่ตำบลจะบังติกอ อำเภอเมือง จังหวัดปัตตานี
ประวัติ.
วังจะบังตีกอสร้างโดยสถาปนิกชาวจีนในสมัยตนกูปะสา หรือ เต็งกูมูฮัมหมัด เป็นเจ้าเมืองปัตตานีองศ์ที่7 ราวปี พ.ศ. 2388-2399 เชื้อสายราชวงศ์กลันตัน (กำปงลาว์หรือบ้านทะเล) ซึ่งพระบาทสมเด็จพระนั่งเกล้าเจ้าอยู่หัว ทรงโปรดเกล้าฯ แต่งตั้งให้เป็นเจ้าเมืองปัตตานี
สถาปัตยกรรม.
ตัววังล้อมด้วยกำแพงทึบก่ออิฐถือปูน รูปทรงของวังเป็นวังชั้นเดียวขนาดใหญ่ หลังคาทรงปั้นหยา หรือแบบลีมะ ตัววังเป็นรูปทรงสี่เหลี่ยมผืนผ้ายกพื้นสูง 1 เมตร สร้างด้วยไม้ ภายในวังมีห้องโถงขนาดใหญ่ใช้เป็นที่ว่าราชการของเจ้าเมือง ส่วนด้านหลังของห้องโถงจะเป็นที่พำนักของเจ้าเมืองและบริวาร
มิสไซล์ประทับบ่ายิง

มิสไซล์ประทับบ่ายิง  บ้างเรียก จรวดประทับบ่ายิง ระบบอาวุธซึ่งยิงหัวรบออกมาจากเครื่องยิงประทับบ่า หัวรบที่ถูกยิงออกมามีทั้งแบบนำวิถีและแบบไม่นำวิถี เครื่องยิงมีทั้งแบบสามารถใช้ซ้ำและแบบใช้แล้วทิ้ง มิสไซล์ชนิดนี้มีใช้งานมาตั้งแต่สงครามโลกครั้งที่สอง
มิสไซล์ประทับบ่ายิงจัดเป็นระบบอาวุธหนักซึ่งถูกวางบทบาทให้งานต่อเป้าหมายภาคพื้นดิน การใช้งานภาคพื้นดินมักเป็นการต่อต้านยานยนต์ทางทหาร หรือการทลายสิ่งกำบังทางทหาร ส่วนการใช้งานภาคพื้นอากาศมักเป็นการต่อต้านอากาศยานความเร็วต่ำอย่างเช่นเฮลิคอปเตอร์
วัดบุพพนิมิตร

วัดบุพพนิมิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ลาน อำเภอแม่ลาน จังหวัดปัตตานี
วัดบุพพนิมิตรสร้างขึ้นเป็นวัดเมื่อวันที่ 15 กุมภาพันธ์ พ.ศ. 2315 เดิมมีชื่อว่า วัดนางโอ ได้รับพระราชทานวิสุงคามสีมาเมื่อวันที่ 19 กันยายน พ.ศ. 2437 เขตวิสุงคามสีมากว้าง 18 เมตร ยาว 21 เมตร และได้บูรณะอุโบสถ เมื่อ พ.ศ. 2544 ลักษณะอาคารคอนกรีตเสริมเหล็กทรงไทย รอบอุโบสถมีกำแพงแก้ว มีซุ้มลูกนิมิต อาคารเสนาสนะอื่น ๆ ได้แก่ ศาลาการเปรียญกว้าง 10 เมตร ยาว 17 เมตร และมีกุฏิสงฆ์จำนวน 8 หลัง สร้างด้วยไม้
วัดมีพระพุทธรูปปางไสยาสน์ ใช้ท่าพระหัตถ์ขวาวางทับ พระเขนย (หมอน) ประคองพระเศียร หันพระพักตร์ไปทางทิศตะวันออก พระหัตถ์ซ้ายวางทอดไปตามพระวรกาย พระบาทซ้ายพระบาทขวาเสมอกัน พระพุทธรูปปางไสยาสน์องค์นี้ ได้เริ่มต่อสร้างเมื่อ พ.ศ. 2519 ด้วยความดำริของพระครูกิตติคุณากร อดีตเจ้าอาวาส รูปที่ 10 ขนาดของพระองค์โดยประมาณ ความกว้าง 7 เมตร รวมฐาน ความยาว 27 เมตร ความสูงจากพื้น 9 เมตร ยังมีรูปปั้นหลวงพ่อดำ อดีตเจ้าอาวาสแห่งวัดนางโอ ลำดับที่ 9
เส้นทางคมนาคมทางทะเล

เส้นทางคมนาคมทางทะเล  เป็นคำอธิบายเส้นทางเดินเรือหลักระหว่างท่าเรือ ที่ใช้เพื่อการค้า โลจิสติกส์ และกองกำลังทางเรือ โดยปกติจะใช้อ้างอิงถึงการปฏิบัติการทางเรือเพื่อทำให้แน่ใจว่าเส้นทางคมนาคมทางทะเลนั้นเปิดอยู่ หรือถูกปิดกั้นอยู่ในเวลาสงคราม
ความสำคัญของเส้นทางคมนาคมทางทะเลในภูมิรัฐศาสตร์ถูกอธิบายไว้ใน "ยุทธศาสตร์ของอเมริกาในการเมืองโลก" ("America's Strategy in World Politics)" โดย นิโคลาส เจ. สปิคแมน ที่ตีพิมพ์เมื่อปี พ.ศ. 2485
ในสงครามปฏิวัติอเมริกาและสงครามนโปเลียน เส้นทางคมนาคมทางทะเลส่วนใหญ่อยู่ภายใต้การควบคุมของกองทัพเรือสหราชอาณาจักร เมื่อสหราชอาณาจักรสูญเสียการควบคุมระหว่างการปฏิวัติ ส่งผลให้เกิดการล่มสลายของยอร์กทาวและกองทัพที่ใหญ่ที่สุด กระทั่งสุดท้ายก็เกิดเป็นสงคราม ในยุคของนโบเลียนซึ่งมีการสู้รบอยู่ตลอด สหราชอาณาจักรได้คว่ำบาตรและการปิดล้อมประเทศที่เกี่ยวข้องกับนโปเลียน สร้างความลำบากในทางเศรษฐกิจครั้งใหญ่ และเนื่องจากการถูกตัดขาดทำให้ชาวฝรั่งเศสนอกแผ่นดินแม่หมดศรัทธากับนโบเลียน
ในสงครามโลกครั้งที่หนึ่ง และสงครามโลกครั้งที่สอง สหราชอาณาจักรและเยอรมันได้ประกาศร่วมกันปิดล้อมปิดล้อม "ครีคส์มารีเนอ" ที่พยายามจะปิดเส้นทางคมนาคมทางทะเลจากอเมริกาเหนือไปยังหมู่เกาะบริเตนโดยใช้เรือดำน้ำ ในกรณีนี้ฝ่ายสัมพันธมิตรประสบความสำเร็จในการเปิดช่องทางคมนาคมทางทะเลได้สำเร็จ ขณะที่ฝ่ายเยอรมันล้มเหลวในการเอาชนะการปิดกั้นเยอรมนีในยุทธนาวีของสหราชอาณาจักร กองทัพเรือสหรัฐในสงครามโลกครั้งที่สองสหรัฐประสบความสำเร็จในการปิดกั้นเส้นทางคมนาคมทางทะเลไปสู่ญี่ปุ่น บีบให้ประเทศที่เป็นเกาะอย่างญี่ปุ่นขาดแขนทรัพยากรที่จำเป็น
ในกรณีที่สงครามเย็นปะทุความรุนแรงขึ้น ยุโรปจำเป็นจะต้องใช้กำลังเสริมจากอเมริกาเหนือ กองทัพเรือโซเวียตสามารถคุกคามและสกัดเส้นทางคมนาคมทางทะเลสายแอตแลนติกเพื่อตัดกำลังสนับสนุนจากอเมริกาเหนือและช่วยสนับสนุนการรุกรานของโซเวียตในภาคพื้นยุโรปได้
เอ็นเอ๊กซ์ที เฮอริเทจคัพ

เอ็นเอ๊กซ์ที เฮอริเทจคัพ (NXT Heritage Cup) เป็นแชมป์มวยปล้ำอาชีพที่สร้างและส่งเสริมโดยสมาคมอเมริกา WWE เป็นการแข่งขันชิงแชมป์เฉพาะสำหรับผู้ชายของ NXT ซึ่งเป็นแบรนด์เพื่อการพัฒนาทักษะ ตำแหน่งดังกล่าวได้รับการปกป้องเช่นเดียวกับการแข่งขันชิงแชมป์อื่นๆ แต่มีข้อกำหนดพิเศษว่าการแข่งขันทั้งหมดจะต้องแข่งขันภายใต้กฎ British Rounds Rules แชมป์คนปัจจุบันคือโนม ดาร์ ซึ่งอยู่ในรัชกาลที่ 3 ของเขา เขาได้รับตำแหน่งนี้ด้วยการเอาชนะแชมป์คนก่อน Nathan Frazer 2–1 ที่ NXT: Heatwave เมื่อวันที่ 22 สิงหาคม 2023
เปิดตัวเมื่อวันที่ 10 กันยายน 2020 ในฐานะ NXT UK Heritage Cup แต่เดิมได้รับการจัดตั้งขึ้นเพื่อเป็นแชมป์รองสำหรับแบรนด์ NXT UK ซึ่งเป็นแบรนด์ในเครือของ NXT ซึ่งมีสำนักงานใหญ่ในสหราชอาณาจักร แชมป์คนแรกคือ A-Kid ที่ Worlds Collide เมื่อวันที่ 4 กันยายน 2022 การแข่งขันชิงแชมป์ NXT UK อื่นๆ ทั้งหมดได้รวมเป็นหนึ่งเดียวกับการแข่งขันชิงแชมป์ NXT ตามลำดับเนื่องจากการปิด NXT UK อย่างไรก็ตาม Heritage Cup เป็นเพียงการแข่งขันชิงแชมป์รายการเดียวจากทั้งสองแบรนด์ที่ไม่ได้เข้าร่วมแข่งขันในงานนี้ จากนั้นตำแหน่งนี้ไม่มีการใช้งานเป็นเวลาหลายเดือนจนถึงเดือนเมษายนปี 2023 เมื่อแชมป์ Noam Dar นำถ้วยติดตัวไปที่ NXT โดยที่จะกลายเป็นแชมป์ NXT
รายการอ้างอิง.
<templatestyles src="Reflist/styles.css" />
มหาวิทยาลัยชาลส์

มหาวิทยาลัยชาลส์  หรือ มหาวิทยาลัยคาร์ล (UK;) หรือชื่อในอดีต มหาวิทยาลัยปราก  เป็นมหาวิทยาลัยที่ใหญ่และเก่าแก่ที่สุดของประเทศเช็กเกีย และเป็นหนึ่งในมหาวิทยาลัยที่เก่าแก่ที่สุดที่ยังคงเปิดสอนอยู่ของยุโรป ในปัจจุบัน มหาวิทยาลัยประกอบด้วย 17 คณะ ตั้งอยู่ในปราก, ฮราเด็ตส์กราลอแว และ เปิลเซ็ญ มหาวิทยาลัยชาลส์เป็นหนึ่งในสามมหาวิทยาลัยอันดับต้นของยุโรปตะวันออกและกลาง และได้รับการจัดอันดับอยู่ระหว่างอันดับที่ 200–300 ของโลก
คณะศิลปศาสตร์ มหาวิทยาลัยชาลส์

คณะศิลปศาสตร์ มหาวิทยาลัยชาลส์  เป็นหนึ่งสี่คณะดั้งเดิมของมหาวิทยาลัยชาลส์ในปราก ประเทศเช็กเกีย ชื่อเดิมเมื่อก่อตั้งคือ คณะศิลปกรรมศาสตร์ คณะเปิดสอนรายวิชาในสาขาต่าง ๆ ของมนุษยศาสตร์มากที่สุดในประเทศ และเป็นคณะเดียวในทวีปยุโรปที่เปิดสอนในทุกภาษาทางการของสหภาพยุโรป คณะมีเจ้าหน้าที่และคณาจารย์โดยประมาณ 1,000 คน และนักศึกษาอย่างน้อย 9,000 คน
คณะก่อตั้งชึ้นเดิมทีเป็นคณะศิลปกรรมศาสตร์ของมหาวิทยาลัยชาลส์โดยจักรพรรดิชาลส์ที่สี่เมื่อ 7 เมษายน 1348 ในฐานะส่วนหนึ่งของความพยายามจัดตั้งราชอาณาจักรโบฮีเมียขึ้นเป็นศูนย์กลางถาวรของจักรวรรดิโรมันอันศักดิ์สิทธิ์ และเพื่อพัฒนาการศึกษาในปราก ในเวลานั้นมีการเรียนการสอนเป็นหลักในแขนงวิชาวาทศาสตร์ และ ปรัชญา ก่อนจะมีการเปิดสอนในสาขาวิชาอื่น ๆ เรื่อยมา และกลายมาเป็นส่วนที่ใหญ่ที่สุดของมหาวิทยาลัย
แอลเอ็กซ์ดีอี

แอลเอ็กซ์ดีอี (LXDE ย่อมาจาก Lightweight X11 Desktop Environment) เป็นสิ่งแวดล้อมเดสก์ท็อปที่เสรีและต้นทางเปิด ที่มีความต้องการทรัพยากรค่อนข้างต่ำ ทำให้เหมาะอย่างยิ่งสำหรับการใช้งานบนคอมพิวเตอร์ส่วนบุคคลรุ่นเก่าหรือ คอมพิวเตอร์ส่วนบุคคลที่มีทรัพยากรจำกัด เช่น เน็ตบุ๊กหรือคอมพิวเตอร์จำพวกระบบบนชิป
ภาพรวม.
LXDE ได้สร้างขึ้นมาด้วย ภาษาซี โดยใช้ชุดเครื่องมือ GTK 2 และทำงานบนยูนิกซ์และแพลตฟอร์มที่สอดคล้องกับพอซิกส์อื่นๆ เช่น ลินุกซ์และเบิร์กลีย์ซอฟต์แวร์ดิสทริบิวชัน โครงการ LXDE มุ่งหวังที่จะมอบสิ่งแวดล้อมเดสก์ท็อปที่รวดเร็วและประหยัดพลังงาน 
LXDE ใช้การเผยแพร่แบบกลิ้งสำหรับส่วนประกอบแต่ละส่วน (หรือสำหรับกลุ่มของส่วนประกอบที่มีการพึ่งพาคู่กัน) ตัวจัดการหน้าต่าง เริ่มต้นที่ใช้คือ Openbox แต่สามารถกำหนดค่าตัวจัดการหน้าต่างบุคคลที่สามเพื่อใช้กับ LXDE เช่น Fluxbox, IceWM หรือ Xfwm LXDE ประกอบด้วยรหัสที่ใช้สัญญาอนุญาต GPL และรหัสที่ใช้สัญญาอนุญาต LGPL
มิส เบนนี

มิส เบนนี  หรือมีชื่อเกิดว่า เบ็น เจ. เพียร์ซ  เธอเกิดเมื่อวันที่ 19 กุมภาพันธ์ พ.ศ. 2542 เป็นนักแสดง นักร้อง และ ยูทูบเบอร์ชาวอเมริกัน เธอเป็นที่รู้จักในรายการโทรทัศน์เรื่อง """ และซิงเกิล "Boys Will Be Boys"" ซึ่งเกี่ยวกับภาวะความเป็นชายเป็นพิษ
ชีวิตในวัยเด็ก.
เบนนีเกิดเมื่อวันที่ 19 กุมภาพันธ์ พ.ศ. 2542 และเติบโตใน เมืองเดนตัน รัฐเท็กซัส เธอใช้ชีวิตเป็นวัยรุ่นที่ถูกปิดบัง ก่อนที่จะออกมา ขณะที่เธอเริ่มโพสต์บนยูทูบ เธอก็พบช่องทางที่มีบุคคลที่คล้ายกันในชุมชนออนไลน์ เธอเป็นเพื่อนกับศิลปิน ยูทูบเบอร์ ทรอย ซีวาน และ ไทเลอร์ โอ๊คลีย์ 
อาชีพ.
เบ็นนีเริ่มโพสต์บนยูทูบ โดยใช้ช่องทางต่างๆ เมื่อเธออายุ 11 ปีในปี พ.ศ. 2553 เพื่อลดความโดดเดี่ยวและโดดเดี่ยว ในปี พ.ศ. 2555 เธอเริ่มโพสต์ภายใต้ช่อง YouTube KidPOV เธอเริ่มโพสต์โดยใช้ชื่อของเธอเองในปีพ.ศ. 2559 เธอมักพูดถึงเรื่องเพศและอัตลักษณ์ เบ็นนี่สอนแต่งหน้าและร่วมงานกับสื่อชื่อดังคนอื่นๆ รวมถึง Tyler Oakley และ James Charles ช่อง YouTube ของเธอยังมีการละเล่นที่ตลกขบขันอีกด้วย 
ดนตรี.
ในปีพ.ศ. 2557 เบนนีปล่อยเพลง "Little Game" เธอเขียนเนื้อเพลง กำกับและผลิตมิวสิกวิดีโอโดยได้รับความช่วยเหลือจาก Tumi Mphahlele เพลงและวิดีโอปฏิเสธการบังคับให้เด็กเข้าสู่ บทบาททางเพศ แบบเดิมๆ 
ในปีพ.ศ. 2559 เบนนี่ได้รับเลือกให้เป็นสไมลีย์ในซีซั่นที่ 2 ของ go90 's "Guidance" นอกจากนี้ในปีพ.ศ. 2559 เบนนี่ยังปล่อยซิงเกิล "Boys Will Be Boys" ซึ่งเกี่ยวกับ ความเป็นชายที่เป็นพิษ มีโทนเสียงที่ไพเราะ เสียงร้องที่นุ่มนวล และจังหวะกลอง นักวิจารณ์เพลง Nic Kelly วิจารณ์เพลงนี้ในเชิงบวก โดยอธิบายว่าสไตล์ของเพลงนี้อยู่ระหว่าง Odesza และ Drumaq มิวสิกวิดีโอของเพลงนี้ถ่ายทำและตัดต่อโดยยูทูบเบอร์ และผู้สร้างภาพยนตร์ Chase vs Everything และมี Kalama Epstein ร่วมด้วย
ในปีพ.ศ. 2560 เบนนีปล่อยซิงเกิล อาร์แอนด์บี "Never Apart" เธอกำกับวิดีโอซึ่งถ่ายโดย Chase vs Everything
สไตล์.
เบนนีตั้งชื่อ Bob Mizer ว่าเป็นหนึ่งในอิทธิพลด้านสุนทรียศาสตร์ของเธอ เธอมุ่งมั่นที่จะสร้างสรรค์ดนตรีแนวซินธ์ป็อปที่แวววาว มีชีวิตชีวา และ "เป็นเกย์มากและเควียร์มาก" เบนนีฟังนักดนตรีป๊อป Charli XCX และ Carly Rae Jepsen เธอยังฟังแร็พและฮิปฮอปอีกด้วย 
ในปีพ.ศ. 2561 เบนนีปรากฏตัวในซิทคอมเรื่อง Fuller House ในบทเคซีย์ ซึ่งเป็นตัวละครเกย์อย่างเปิดเผยตัวแรกของรายการ ในปีพ.ศ. 2566 เธออ้างทางอ้อมในวิดีโอ TikTok ว่า Candace Cameron Bure ดาราจาก Fuller House ได้รณรงค์ให้ถอดตัวละครของเธอออกจากรายการเนื่องจากตัวละครของเธอมีบุคลิกแปลกประหลาด Bure ปฏิเสธข้อเรียกร้อง เธอได้แสดงในซีรีส์เรื่อง Reverie ในปีพ.ศ. 2562 
ในปีพ.ศ. 2562 เธอได้รับบทนำในเดอะซีดับเบิลยู (รับบทเป็นนักบิน) "Glamorous" (รับบทเป็น Marco) "วัยรุ่นที่มีความทะเยอทะยานและสร้างสรรค์ที่ไม่สอดคล้องกับเพศที่ใช้การแต่งหน้าและแฟชั่นเพื่อปล่อยให้ตัวตนที่แปลกประหลาดของเขาเบ่งบาน" จากนั้นรายการนี้ก็ถูกทิ้งและรับโดยเน็ตฟลิกซ์ หลังจากการแพร่ระบาดของโคโรนาไวรัส ออกอากาศตอนแรกวันที่ 22 มิถุนายนพ.ศ. 2566 ในบทความที่ตีพิมพ์ในนิตยสารไทม์ เบนนีเปิดเผยว่าตัวละครจะมีการเปลี่ยนแปลง ควบคู่ไปกับการเปลี่ยนแปลงของเธอในชีวิตจริง 
เบนนี่พากย์เสียงแองเจิลใน "Craig of the Creek" มาตั้งแต่ซีซั่น 4
ชีวิตส่วนตัว.
ณ เดือนมิถุนายนพ.ศ. 2561 เบนนีอาศัยอยู่ที่ลอสแอนเจลิส แคลิฟอร์เนีย เบนนี่เป็นผู้หญิงข้ามเพศ เธอใช้สรรพนามว่า she/her เธอมีพี่น้องสามคนที่คอยช่วยเหลือในการผลิตวิดีโอ รวมถึงงานประดิษฐ์อุปกรณ์ประกอบฉาก การออกแบบทรงผมและการแต่งหน้า.
เหตุกราดยิงที่ตำบลวังน้ำเขียว พ.ศ. 2566

เหตุกราดยิงที่ตำบลวังน้ำเขียว (อำเภอวังน้ำเขียว) จังหวัดนครราชสีมา เกิดขึ้นในวันที่ 25 พฤศจิกายน พ.ศ. 2566 เวลา 23.25 น. ที่บ้านเลขที่ 543 หมู่1 บ้านศาลเจ้าพ่อชุมชนข้างตลาดศาลเจ้าพ่อ โดยนายจตุรงค์ สุขสุข ได้ลงมือใช้อาวุธปืนสั้นออร์โตเมติก CZ ขนาด 9 มม. กราดยิงภรรยา และมารดาภรรยา มีผู้เสียชีวิตทันที 4 รายและไปเสียชีวิตที่โรงพยาบาลมหาราชอีกหนึ่งราย มีผู้บาดเจ็บ 2 ราย หนึ่งในนั่นบาดเจ็บสาหัส ต่อมาตำรวจพบว่าในที่เกิดเหตุพบอาวุธปืน และปลอกกระสุนปืน ตกหล่นจำนวน 11 ปลอก
ผู้ก่อเหตุ.
นายจาตุรงค์ สุขสุข อดีตทหาร สังกัดกองพันลาดตระเวน กองพลนาวิกโยธิน กองทัพเรือสัตหีบ ต่อมา ถูกขบวนรถไฟทับขาขวาขาด เป็นผู้พิการด้านความเคลื่อนไหวและเป็นนักกีฬาคนพิการทีมชาติไทย
เรื่องเล่าการทรงสร้างในปฐมกาล

เรื่องเล่าการทรงสร้างในปฐมกาล  เป็นเรื่องปรัมปราการทรงสร้างของทั้งศาสนายูดาห์และศาสนาคริสต์ เรื่องเล่าประกอบด้วย 2 เรื่องย่อย เทียบได้กับสองบทแรกของหนังสือปฐมกาล เรื่องย่อยแรกคือเรื่องเอโลฮิม (คำในภาษาฮีบรูที่มีความหมายว่าพระเป็นเจ้า) สร้างสวรรค์และโลกใน 6 วัน แล้วทรงหยุดพักและอวยพรในวันที่ 7 (คือวันสะบาโต) ในเรื่องย่อยที่สอง พระเจ้า (ซึ่งตอนนี้เรียกด้วยพระนามว่าพระยาห์เวห์) สร้างอาดัมมนุษย์ผู้ชายคนแรกจากผงคลี พระองค์ให้อาดัมอยู่ในสวนเอเดนและให้เป็นผู้ปกครองสัตว์ทั้งปวง พระองค์สร้างเอวามนุษย์ผู้หญิงคนแรกจากกระดูกซี่โครงของอาดัมให้เป็นคู่ของอาดัม 
ผู้เขียนของเรื่องเล่าการทรงสร้างในภาษาฮีบรูยืมแนวเรื่องมาจากประมวลเรื่องปรัมปราเมโสโปเตเมีย แต่ปรับให้เข้ากับความเชื่อเอกเทวนิยมของพวกตน ร่างหลักฉบับแรกของเบญจบรรณ (ชุดหนังสือห้าเล่มที่เริ่มด้วยหนังสือปฐมกาลและจบด้วยหนังสือเฉลยธรรมบัญญัติ) เชื่อว่าแต่งขึ้นในช่วงปลายศตวรรษที่ 7 หรือ 6 ก่อนคริสตกาล (Jahwist source) และภายหลังได้ขยายความเพิ่มเติมโดยนักเขียนคนอื่น ๆ (Priestly source) กลายเป็นงานเขียนที่คล้ายคลึงกับหนังสือปฐมกาลที่เป็นที่รู้จักในปัจจุบัน เรื่องเล่าที่รวมเข้าด้วยกันเป็นบทวิจารณ์เทววิทยาของเมโสโปเตเมีย โดยหนังสือปฐมกาลเห็นพ้องกับความเชื่อเอกเทวนิยมและปฏิเสธความเชื่อพหุเทวนิยม
งานเขียนทางวิชาการมักเรียกหนังสือปฐมกาลว่าเป็นเรื่องปรัมปรา ขณะที่ผู้เขียนปฐมกาล 1-11 ลดความเป็นเรื่องปรัมปราในเรื่องเล่าลงโดยการลบเรื่องปรัมปราของชาวบาบิโลนและองค์ประกอบต่าง ๆ ที่ไม่สอดคล้องกับความเชื่อของตน แต่ยังคงความเป็นเรีื่องปรัมปราในแง่ของการเป็นเรื่องราวต้นกำเนิด
โอยเอี๋ยน

โอยเอี๋ยน มีชื่อในภาษาจีนกลางว่า เว่ย์ เหยี่ยน  เป็นขุนนางใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน มีตำแหน่งเป็นขุนนางมหาดเล็ก (侍中 "ชื่อจง") ของกองซุนเอี๋ยนที่เป็นเอียนอ๋อง (燕王 "เยียนหวาง")
ประวัติ.
ในปี ค.ศ. 237 กองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 "เหลียวตงจฺวิ้น") สถาปนาตนเป็นเอียนอ๋องและประกาศใช้ชื่อศักราชว่า"เช่าฮั่น" (紹漢) ตั้งให้โอยเอี๋ยนเป็นขุนนางมหาดเล็ก (侍中 "ชื่อจง") 
ในปี ค.ศ. 238 ราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน กองซุนเอี๋ยนพ่ายแพ้จึงส่งอองเกี๋ยนผู้เป็นอัครมหาเสนาบดี (相国 "เซียงกั๋ว") ของรัฐเอียนและลิวฮูผู้เป็นขุนนางที่ปรึกษา (御史大夫 "ยฺวี่ฉื่อต้าฟู") ให้ไปเจรจาขอสงบศึก สุมาอี้สั่งประหารชีวิตอองเกี๋ยนและลิวฮู กองซุนเอี๋ยนจึงส่งโอยเอี๋ยนไปเจรจาอีก โดยเสนอให้กำหนดวันที่จะส่งมอบตัวประกันไปยังราชสำนักวุยก๊ก สุมาอี้จึงตอบโอยเอี๋ยนว่า "หลักสำคัญของการทหารมีอยู่ 5 ประการ ถ้าสู้ได้ก็สู้ ถ้าสู้ไม่ได้ก็ป้องกัน ถ้าป้องกันไม่ได้ก็หนี อีกสองหนทางคือยอมจำนนและยอมตาย กองซุนเอี๋ยนไม่คิดจะมัดตัวเองมามอบตัว นี่แสดงว่าต้องการจะไปตาย ไม่จำเป็นต้องส่งตัวประกันมาหรอก!"
ในนิยาย"สามก๊ก".
ในนวนิยายอิงประวัติศาสตร์เรื่อง"สามก๊ก"ในศตวรรษที่ 14 กองซุนเอี๋ยนส่งโอยเอี๋ยนไปที่ค่ายวุยก๊ก โอยเอี๋ยนคุกเข่าเข้าไปหมอบในกระโจมของสุมาอี้แล้วแจ้งว่า "ขอท่านเสนาบดีกลาโหม (太尉 "ไท่เว่ย์") โปรดระงับความโกรธ จะขอส่งตัวกองซุนสิวบุตรนายเราไปเป็นตัวประกันเสียก่อน หลังจากนั้นนายเราจึงจะมัดตนเองออกมาคำนับ" สุมาอี้ตอบว่า "หลักสำคัญของการทหารมีอยู่ 5 ประการ ถ้าสู้ได้ก็สู้ ถ้าสู้ไม่ได้ก็ป้องกัน ถ้าป้องกันไม่ได้ก็หนี ถ้าหนีไม่ได้ก็ยอมจำนน ถ้ายอมจำนนไม่ได้ก็ตายเสีย เหตุใดต้องส่งบุตรชายมาเป็นตัวประกันด้วย!" โอยเอี๋ยนก็กุมศีรษะตัวเองหนีกลับไปแจ้งกองซุนเอี๋ยน
เรเซอร์-คิวต์

เรเซอร์-คิวต์ (Razor-qt) เป็นสิ่งแวดล้อมเดสก์ท็อปที่เสรีและต้นทางเปิดที่เลิกพัฒนาแล้ว มีจุดมุ่งหมายให้เป็นสิ่งแวดล้อมเดสก์ท็อปแบบบางเบาโดยอิงตามเฟรมเวิร์กแอปพลิเคชันคิวต์ และ "ปรับแต่งมาสำหรับผู้ใช้ที่เห็นคุณค่าของความเรียบง่าย ความเร็ว และอินเทอร์เฟซที่ใช้งานง่าย"
การพัฒนา Razor-qt หยุดลงแล้ว เนื่องจากได้รวมเข้ากับพอร์ตคิวต์ของแอลเอ็กซ์ดีอีเพื่อสร้าง LXQt
แคลคูเลต!

แคลคูเลต! (Qalculate!) เป็น ซอฟต์แวร์เครื่องเครื่องคิดเลขข้ามแพลตฟอร์ม ที่มีความแม่นยำตามอำเภอใจ รองรับการดำเนินการและแนวคิดทางคณิตศาสตร์ที่ซับซ้อน เช่น อนุพันธ์, ปริพันธ์, การพล็อตข้อมูล และการแปลงหน่วย แคลคูเลต! เป็นซอฟต์แวร์เสรีและต้นทางเปิดที่ได้รับการเผยแพร่ผ่าน GPL เวอร์ชัน 2
คุณสมบัติ.
แคลคูเลต! รองรับฟังก์ชันและการดำเนินการทางคณิตศาสตร์ทั่วไป, ระบบเลขหลายระบบ, การเติมข้อความอัตโนมัติ, จำนวนเชิงซ้อน, จำนวนอนันต์, แถวลำดับ และ เมทริกซ์, ตัวแปร, ค่าคงที่ทางคณิตศาสตร์และฟิสิกส์, ฟังก์ชันที่ผู้ใช้กำหนด, อนุพันธ์และปริพันธ์เชิงสัญลักษณ์, การแก้สมการที่ติดตัวแปร, คำนวณการแพร่กระจายของความไม่แน่นอนโดยใช้เลขคณิตช่วง, การพล็อตโดยใช้ Gnuplot, การแปลงหน่วยและสกุลเงิน และ การวิเคราะห์มิติ นอกจากนี้ยังมี ตารางธาตุ รวมถึงฟังก์ชันต่าง ๆ สำหรับวิทยาการคอมพิวเตอร์ เช่น การเข้ารหัสอักขระและการดำเนินการระดับบิต
มีอินเทอร์เฟซสี่ตัว: ส่วนต่อประสานกราฟิกกับผู้ใช้สองอัน อันหนึ่งใช้จีทีเค (<code>qalculate-gtk</code>) และอีกอันใช้คิวต์ (<code>qalculate-qt</code>) คลังสำหรับใช้ในโปรแกรมอื่น (<code>libqalculate</code>) และโปรแกรมCLI สำหรับใช้ในเทอร์มินัล (<code>qalc</code>)
บิ๊กมาม่า (วงดนตรี)

บิ๊กมาม่า (เกาหลี: ) เป็นกลุ่มนักร้องหญิงชาวเกาหลีใต้ที่เปิดตัวในปี พ.ศ. 2546 วงนี้มีชื่อเสียงจากการมุ่งเน้นไปที่ความสามารถในการร้องเพลงของสมาชิกมากกว่ารูปลักษณ์ของพวกเขา วงได้ยุบลงในปี พ.ศ. 2555 หลังจากเพลงสุดท้าย "Cleaning My Closet" ในวันที่ 10 มิถุนายน พ.ศ. 2564 มีการประกาศว่าบิ๊กมาม่าจะกลับมารวมตัวกันอีกครั้งเพื่อปล่อยเพลงใหม่ 
ณ ปี พ.ศ. 2565 ปัจจุบันวงได้วางจำหน่ายมาแล้ว 6 สตูดิโออัลบั้ม 2 อัลบั้มคัฟเวอร์ และ 16 ซิงเกิล
แก่หวน

แก่หวน มีชื่อในภาษาจีนกลางว่า เจี่ย ฟ่าน  เป็นขุนพลใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน
ประวัติ.
ในปี ค.ศ. 238 หลังจากกองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 "เหลียวตงจฺวิ้น") และตั้งตนเป็นเอียนอ๋อง (燕王 "เยียนหวาง") แก่หวนและลุนติดทัดทานกองซุนเอี๋ยนอย่างตรงไปตรงมาว่าไม่ควรก่อกบฏต่อวุยก๊ก กองซุนเอี๋ยนไม่พอใจจึงสั่งประหารชีวิตแก่หวนและลุนติด ภายหลังราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน เมื่อสุมาอี้ปราบกองซุนเอี๋ยนได้สำเร็จและยึดเซียงเป๋ง (襄平 "เซียงผิง"; นครหลวงของเลียวตั๋ง ปัจจุบันคือนครเหลียวหยาง) ได้ ก็ปฏิบัติต่อบุตรหลานของแก่หวนและลุนติดเป็นอย่างดี
ในนิยาย"สามก๊ก".
ในนวนิยายอิงประวัติศาสตร์เรื่อง"สามก๊ก"ในศตวรรษที่ 14 ระบุว่าแก่หวนมีตำแหน่งเป็นรองขุนพล (副將 "ฟู่เจี้ยง")
ลุนติด

ลุนติด มีชื่อในภาษาจีนกลางว่า หลุน จื๋อ  เป็นขุนพลใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน
ประวัติ.
ในปี ค.ศ. 238 หลังจากกองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 "เหลียวตงจฺวิ้น") และตั้งตนเป็นเอียนอ๋อง (燕王 "เยียนหวาง") ลุนติดและแก่หวนทัดทานกองซุนเอี๋ยนอย่างตรงไปตรงมาว่าไม่ควรก่อกบฏต่อวุยก๊ก กองซุนเอี๋ยนไม่พอใจจึงสั่งประหารชีวิตลุนติดและแก่หวน ภายหลังราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน เมื่อสุมาอี้ปราบกองซุนเอี๋ยนได้สำเร็จและยึดเซียงเป๋ง (襄平 "เซียงผิง"; นครหลวงของเลียวตั๋ง ปัจจุบันคือนครเหลียวหยาง) ได้ ก็ปฏิบัติต่อบุตรหลานของลุนติดและแก่หวนเป็นอย่างดี
ในนิยาย"สามก๊ก".
ในนวนิยายอิงประวัติศาสตร์เรื่อง"สามก๊ก"ในศตวรรษที่ 14 เขียนชื่อของลุนติดด้วยอักษรจีนว่า 倫直 ซึ่งมีคำอ่านในภาษาจีนกลางว่าหลุน จื๋อเช่นกัน และระบุว่าลุนติดมีตำแหน่งเป็นเสนาธิการทัพ (參軍 "ชานจฺวิน")
วีบูม

วีบูม  เป็นการ์ตูนทีวีแอนิเมชันของประเทศบราซิล ออกอากาศทางช่องบูมเมอแรง สร้างโดย โจนาส บรันเดา ฉายตอนแรกเมื่อวันที่ 5 กรกฎาคม พ.ศ. 2019 ถึงวันที่ 24 พฤษภาคม พ.ศ. 2020
ตำบลบางนกแขวก

ตำบลบางนกแขวก เป็นตำบลในอำเภอบางคนที จังหวัดสมุทรสงคราม
ประวัติศาสตร์.
เดิมบริเวณนี้เรียกว่า "บ้านโพธิ์งาม" แต่เนื่องจากบริเวณนี้มีนกแขวกอยู่มากมาย ชาวบ้านจึงเปลี่ยนชื่อเป็น "บางนกแขวก" มาจนทุกวันนี้ นอกจากนี้นกชนิดนี้ยังใช้เป็นตราประจำอำเภออีกด้วย
ต่อมาในช่วงสงครามโลกครั้งที่ 2 กองทัพจักรวรรดิญี่ปุ่นได้ทิ้งระเบิดประตูน้ำบางนกแขวกแต่ไม่ได้สร้างความเสียหายใด ๆ เชื่อกันว่าเป็นอภินิหารความศักดิ์สิทธิ์ของพระพุทธรูปในท้องถิ่นคือ "หลวงพ่อโต"
ภูมิศาสตร์.
พื้นที่ส่วนใหญ่ประกอบด้วยพื้นที่ราบลุ่มริมแม่น้ำแม่กลอง ทำให้ดินอุดมสมบูรณ์ เหมาะแก่การเพาะปลูกโดยมีแม่น้ำและคลองไหลผ่าน พื้นที่ส่วนใหญ่เป็นสวนผลไม้ ตำบลบางนกแขวก ถือเป็นพื้นที่ตอนเหนือสุดของอำเภอ
ตำบลใกล้เคียง ได้แก่ ตำบลสี่หมื่น อำเภอดำเนินสะดวก จังหวัดราชบุรี ตำบลบางคนที และตำบลบางยี่รงค์ ตามลำดับ
การปกครอง.
พื้นที่นี้ปกครองโดยเทศบาลตำบลบางนกแขวก บางนกแขวกประกอบด้วยหมู่บ้าน 7 แห่ง
ธนวัฒน์ รัตนกิจไพศาล

ธนวัฒน์ รัตนกิจไพศาล ชื่อเล่น ข้าวตัง (เกิด 13 ตุลาคม 2541) เป็นนักแสดงชาวไทยเซ็นสัญญากับจีเอ็มเอ็มทีวี เขาเป็นที่รู้จักจากบทบาทของเขาในซีรีส์เรื่องต้นหน ชลธี (2563), (2564), คาธ (2565) และเพื่อนต้องห้าม (2566) 
ประวัติ.
ธนวัฒน์จบการศึกษาระดับมัธยมศึกษาที่โรงเรียนมงฟอร์ตวิทยาลัย ได้เข้าศึกษาที่คณะเทคนิคการแพทย์ มหาวิทยาลัยเชียงใหม่ต่อมาข้าวตังย้ายไปศึกษาคณะวิศวกรรมศาสตร์ มหาวิทยาลัยเกษตรศาสตร์ ภาควิชาวิศวกรรมศาสตร์สิ่งแวดล้อมในปี 2561
ดีดีอี

DDE อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อัลมุฮะมะชีน

อัลมุฮะมะชีน , "คนชายขอบ"; เดิมมีชื่อว่า "อัลอัคดาม" ("บริวาร") เป็นกลุ่มชาติพันธุ์ที่พูดภาษาอาหรับในประเทศเยเมน แม้ว่ามุฮามะชีนเป็นมุสลิมที่พูดภาษาอาหรับเหมือนกับชาวเยเมนส่วนใหญ่ พวกเขาถือเป็นชนกลุ่มล่างที่สุดของลำดับวรรณะที่คาดว่าถูกยกเลิกแล้ว พวหเขาถูกแบ่งแยกทางสังคมจากชาวเยเมนกลุ่มอื่นและส่วนใหญ่จำกัดอยู่เฉพาะงานชั้นต่ำในเมืองใหญ่ ๆ ของประเทศ จำนวนประมาณการอย่างไม่เป็นทางการระบุว่า อัลมุฮะมะชีนมีจำนวนระหว่าง 500,000 ถึง 3,500,000 คน
ต้นกำเนิด.
ต้นกำเนิดที่ชัดเจนของอัลอัคดามยังไม่เป็นที่แน่ชัด โดยบางส่วนเชื่อว่าพวกเขาเป็นลูกหลานทาสแอฟริกันหรือทหารชาวเอธิโอเปียในคริสต์ศตวรรษที่ 6 ความเชื่อยอดนิยมถือว่าพวกเขาเป็นลูกหลานของชาวเอธิโอเปียที่เข้าร่วมกองทัพอักซุมในช่วงการครอบครองเยเมนสมัยก่อนอิสลาม เมื่อกองทัพอบิสซีเนียถูกขับออกไปในช่วงเริ่มต้นของสมัยอิสลาม ผู้อพยพชาวเอธิโอเปียบางส่วนยังคงอาศัยอยู่ในบริเวณนั้น ให้กำเนิดชาวอัคดัม
ผู้ดำรงตำแหน่ง

ผู้ดำรงตำแหน่ง  คือ ผู้ที่ดำรงอยู่ในฐานะหัวหน้าสำนักงานหรือดำรงอยู่ในตำแหน่งเป็นคนปัจจุบัน ซึ่งมักเกี่ยวข้องกับการเลือกตั้ง โดยในการเลือกตั้งจะให้ผู้ดำรงตำแหน่งอยู่ในตำแหน่งหรือรักษาการในตำแหน่งที่ตนลงเลือกตั้ง ไม่ว่าผู้ดำรงตำแหน่งจะลงเลือกตั้งใหม่หรือไม่ก็ตาม ในบางสถานการณ์ อาจไม่มีผู้ดำรงตำแหน่งอยู่ในขณะที่มีการเลือกตั้งตำแหน่งนั้นหลังจากที่ผู้ดำรงตำแหน่งปัจจุบันเสียชีวิต เกษียณอายุ ลาออก ไม่ลงเลือกตั้งใหม่ ถูกห้ามไม่ให้ลงเลือกตั้งใหม่เนื่องจากการจำกัดวาระ หรือมีการก่อตั้งตำแหน่งใหม่แทนตำแหน่งนั้นที่ว่างลง ในสหรัฐอเมริกา การเลือกตั้งโดยไม่มีผู้ดำรงตำแหน่งปัจจุบันมักเรียกว่าที่นั่งแบบเปิดหรือการแข่งขันแบบเปิด
ศํพทมูลวิทยา.
คำว่า "Incumbent" มีรากศัพท์มาจากคำกริยาภาษาละตินว่า "incumbere" ซึ่งแปลตรงตัวว่า "พิงหรือนอนทับ"
ข้อได้เปรียบของผู้ดำรงตำแหน่ง.
โดยทั่วไป ผู้ดำรงตำแหน่งจะมีข้อได้เปรียบทางการเมืองเหนือผู้ท้าชิงในการเลือกตั้ง ยกเว้นเวลาการเลือกตั้งจะถูกกำหนดโดยรัฐธรรมนูญหรือกฎหมาย ผู้ดำรงตำแหน่งในบางประเทศอาจมีสิทธิ์ในการกำหนดวันเลือกตั้งได้
สำหรับตำแหน่งทางการเมืองส่วนใหญ่ ผู้ดำรงตำแหน่งมักจะได้รับการยอมรับมากกว่าเนื่องจากเคยทำงานในสำนักงานมาก่อน ทั้งยังสามารถเข้าถึงการเงินสำหรับการหาเสียงได้ง่ายขึ้นเช่นเดียวกับรัฐบาล ซึ่งสามารถนำมาใช้ในการหาเสียงเลือกตั้งใหม่ของผู้ดำรงตำแหน่งนั้นได้
ในสหรัฐอเมริกา การเลือกตั้ง (โดยเฉพาะการเลือกตั้งที่มีเพียงตำแหน่งเดียวในสภานิติบัญญัติ) ซึ่งผู้ดำรงตำแหน่งไม่ลงเลือกตั้งใหม่ มักเรียกว่าที่นั่งแบบเปิด เนื่องจากขาดความได้เปรียบในตำแหน่ง สิ่งเหล่านี้มักนำมาโต้เถียงในการเลือกตั้งใด ๆ นอกจากนี้ การแข่งขันแบบเปิดจะเกิดขึ้นเมื่อมีการจำกัดวาระการดำรงตำแหน่ง เช่น ในกรณีที่วาระของประธานาธิบดีสหรัฐถูกจำกัดไว้เพียง 2 วาระ วาระละ 4 ปี และผู้ดำรงตำแหน่งจะไม่ได้รับอนุญาตให้ลงเลือกตั้งใหม่ แม้ว่าข้อได้เปรียบที่คาดหวังของการดำรงตำแหน่งจะเพิ่มขึ้นจาก 2 เปอร์เซ็นต์ในช่วงทศวรรษที่ 1950 เป็น 10 เปอร์เซ็นต์ในช่วงทศวรรษที่ 1980 และ 1990 และกลับมาเป็นประมาณ 2 เปอร์เซ็นต์ในปี 2010 และ 2020
เมื่อผู้ท้าชิงจะดำรงตำแหน่งที่ว่างลง ผู้มีสิทธิ์เลือกตั้งมักจะเปรียบเทียบคุณสมบัติของผู้สมัคร ตำแหน่ง ประเด็นทางการเมือง และคุณลักษณะส่วนบุคคลด้วยวิธีที่ค่อนข้างตรงไปตรงมา กาย โมลีนิวซ์ กล่าวไว้ว่า "โดยพื้นฐานแล้วเป็นการลงประชามติของผู้ดำรงตำแหน่ง" ในทางกลับกัน ผู้มีสิทธิ์เลือกตั้งจะพิจารณาการกระทำของผู้ดำรงตำแหน่งก่อน เฉพาะในกรณีที่ผู้มีสิทธิ์เลือกตั้งตัดสินใจ "ขับ" ผู้ดำรงตำแหน่งออกเท่านั้น ผู้มีสิทธิ์เลือกตั้งจึงเริ่มประเมินว่าผู้ท้าชิงแต่ละคนเป็นบุคคลที่สมควรดำรงตำแหน่งหรือไม่
การศึกษาของวารสารรัฐศาสตร์อังกฤษในปี 2017 ระบุว่าความได้เปรียบในการดำรงตำแหน่งเกิดจากการที่ผู้มีสิทธิ์เลือกตั้งประเมินอุดมการณ์ของผู้ดำรงตำแหน่งเป็นรายบุคคล ในขณะที่ผู้มีสิทธิ์เลือกตั้งถือว่าผู้ท้าชิงคนใดก็ตามที่อยู่พรรคเดียวกัน จะมีความได้เปรียบในการดำรงตำแหน่งมากขึ้นเมื่อการแบ่งขั้วทางการเมือง และการศึกษาของวารสารการเมืองในปี 2017 พบว่าผู้ดำรงตำแหน่งมี "ข้อได้เปรียบที่ใหญ่กว่ามาก" ในการเลือกตั้งในรอบมากกว่าการเลือกตั้งนอกรอบ
ในทางธุรกิจ.
ในการดำเนินธุรกิจและการแข่งขัน ผู้ดำรงตำแหน่งมักจะเป็นซัพพลายเออร์ที่จัดหาความต้องการของลูกค้าในปัจจุบัน และเป็นตำแหน่งที่ได้เปรียบในการรักษาบทบาทหรือสัญญาฉบับใหม่เมื่อเปรียบเทียบกับธุรกิจที่ต้องแข่งขันกัน
การเลือกตั้งผู้ว่าการเกาะฮ่องกง พ.ศ.2539

การเลือกตั้งผู้ว่าการรัฐฮ่องกง พ.ศ.2539 จัดขึ้นในวันที่ 11 ธันวาคม 2539 โดยนับเป็นการเลือกตั้งเพื่อหาคนที่จะมารับตำแหน่งผู้ว่าการใหญ่ของเขตบริหารพิเศษฮ่องกง ซึ่งผู้ว่าการรัฐคนใหม่ที่มาจากการเลือกตั้งในครั้งนี้จะเริ่มเข้ามาบริหารในวันที่ 1 กรกฎาคม 2540 หลังจากที่อังกฤษส่งมอบเกาะฮ่องกงให้กับจีน 
สำหรับการเลือกตั้งในครั้งนี้ จะเป็นการเลือกตั้งผ่านระบบการเลือกตั้งจากคณะกรรมการการเลือกตั้งซึ่งมีจำนวนทั้งหมด 400 คน ซึ่งล้วนแล้วแต่ถูกคัดเลือกแต่งตั้งมาจากรัฐบาลจีนแผ่นดินใหญ่ ซึ่งผลจากการเลือกตั้ง ทำให้ต่ง เจี้ยนหฺวา นักธุรกิจใหญ่นฮ่องกงผู้มีความสัมพันธ์อันดีกับเลขาธิการพรรคคอมมิวนิสต์จีน เจียง เจ๋อหมิน ได้ชนะการเลือกตั้งโดยผลคะแนนขาดลอยเหนือคู่แข่งทั้งหมด ทำให้เขาได้ขึ้นเป็นผู้ว่าการเกาะฮ่องกงคนแรกตามระบบการเลือกตั้งใหม่ของจีน
การเลือกตั้งในครั้งนี้ถูกขนานนามจากทางจีนว่าเป็น “รุ่งอรุณแห่งประชาธิปไตยใหม่ของฮ่องกง” อย่างไรก็ตามนี้เป็นเพียงวาทกรรม ในการเลือกตั้งครั้งนี้ไม่มีประชาชนหรือประชาธิปไตยที่แท้จริงอยู่ในสมการเลย และการกีดกันตัวแทนจากฝ่ายเสรีนิยมนี้ยังทำให้เกิดการเคลื่อนไหวประท้วงทั่วไปในเกาะฮ่องกงอีกด้วย
กระบวนการเลือกตั้ง.
ตามธรรมนูญแผ่นดินของฮ่องกง ซึ่งเปรียบได้ดั่งรัฐธรรมนูญของเขตบริหารพิเศษฮ่องกง ได้บัญญัติบทบัญญัติว่าด้วยการเลือกตั้งของตัวผู้ว่าการคนแรกเอาไว้ว่า ผู้ว่าการเกาะฮ่องกงจะมาจากการเลือกตั้งโดยคณะกรรมการเลือกตั้ง ซึ่งคณะกรรมการการเลือกตั้งเหล่านี้จะมาจากการคัดเลือกจากคณะกรรมการสรรหาคณะกรรมการการเลือกตั้งจากปักกิ่ง ซึ่งด้วยระบบนี้ทำให้ตัวแทนส่วนมากมาจากพรรคการเมืองหรือกลุ่มคนที่สนับสนุนรัฐบาลปักกิ่ง ในขณะเดียวกันยังกีดกันผู้สมัครจากพรรคสายเสรีนิยมออกจากกระบวนการขึ้นสู่อำนาจด้วย ซึ่งนี่นับเป็นรูปแบบของการเลือกตั้งทุกครั้งนับตั้งแต่ฮ่องกงกลับสู่เงื้อมมือของจีน
สมคิด เชื้อคง

สมคิด เชื้อคง (เกิด 17 พฤศจิกายน พ.ศ. 2499) เป็นนักการเมืองชาวไทย ตําเเหน่งรองเลขาธิการนายกรัฐมนตรีฝ่ายการเมืองในรัฐบาลเเพทองธาร ชินวัตร และอดีตสมาชิกสภาผู้แทนราษฎรจังหวัดอุบลราชธานี 2 สมัย
ประวัติ.
สมคิด เกิดเมื่อวันที่ 17 พฤศจิกายน พ.ศ. 2499 จบศึกษาบริหารธุรกิจบัณฑิต (การบริหารงานก่อสร้าง) จากมหาวิทยาลัยสุโขทัยธรรมาธิราช และทำอาชีพรับราชการ ในปี พ.ศ. 2531 เขาได้เขียนบทความตีพิมพ์ในสยามรัฐสัปดาห์วิจารณ์ ของหนังสือพิมพ์สยามรัฐ
สมคิดเริ่มลงเล่นการเมืองระดับประเทศโดยได้ลงสมัครรับเลือกตั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุบลราชธานี สังกัดพรรคเพื่อไทย และสามารถชนะการเลือกตั้งไปได้อย่างฉิวเฉียด ด้วยคะแนนห่างกับอันดับ 2 นายประจักษ์ แสงคำ ผู้สมัครจากพรรคชาติพัฒนาเพื่อแผ่นดิน เพียง 344 คะแนน 
ต่อมาใน พ.ศ. 2558 เขาถูกทหารเชิญตัวไปปรับทัศนคติ หลังโพสต์เฟซบุ๊กเกี่ยวกับราคาข้าวเปลือกตกต่ำ หลังการพูดคุยเขาได้ลบโพสต์ และไม่วิจารณ์การเมือง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งในจังหวัดอุบลราชธานี สังกัดพรรคเพื่อไทย และได้รับเลือกตั้งอีกครั้ง ต่อมาได้รับการแต่งตั้งให้ดำรงตำแหน่งรองประธานคณะกรรมการประสานงานพรรคร่วมฝ่ายค้าน (วิปฝ่ายค้าน) ในสภาผู้แทนราษฎรชุดที่ 25
สมคิด ลงสมัครรับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แต่ไม่ได้รับเลือกคั้ง โดยแพ้ให้กับนายสมศักดิ์ บญประชม ผู้สมัครจากพรรคไทรวมพลัง ต่อมาได้รับการแต่งตั้งให้ดำรงตำแหน่งรองเลขาธิการนายกรัฐมนตรีฝ่ายการเมืองในรัฐบาลเศรษฐา ทวีสินเเละรัฐบาลเเพทองธาร ชินวัตร
ชิน พย็อล-ฮี

ชิน พย็อล-ฮี (19 สิงหาคม ค.ศ. 1980 –) เป็นอดีตนักฟุตบอลหญิงทีมชาติเกาหลีเหนือซึ่งทำหน้าที่ในตำแหน่งกองหน้า เธอเป็นสมาชิกของฟุตบอลหญิงทีมชาติเกาหลีเหนือ โดยเป็นส่วนหนึ่งของทีมในฟุตบอลโลกหญิง 1999 และฟุตบอลโลกหญิง 2003
วีลี กัมบัวลา

วีลี กัมบัวลา อึนแดนกูชี (เกิด 25 สิงหาคม ค.ศ. 2004) เป็นนักฟุตบอลอาชีพที่เล่นเป็นเซ็นเตอร์แบ็กให้แก่บิยาร์เรอัล กัมบัวลาเกิดในสาธารณรัฐประชาธิปไตยคองโก และเป็นตัวแทนทีมชาติฝรั่งเศสในระดับเยาวชน
ระดับสโมสร.
เริ่มต้นอาชีพ.
กัมบัวลาเกิดที่กรุงกินชาซา เมืองหลวงของสาธารณรัฐประชาธิปไตยคองโก เขาและครอบครัวย้ายไปฝรั่งเศสเมื่ออายุได้ 5 ขวบ เขาเติบโตในเลซูว์ลิส จังหวัดเอซอน และเริ่มอาชีพนักฟุตบอลของเขากับเอล็องเชอวียีลารูว์และเลซูว์ลิส ก่อนที่จะเข้าร่วมกับศูนย์ฝึกเยาวชนของซอโชใน ค.ศ. 2018
แมนเชสเตอร์ยูไนเต็ด.
กัมบัวลามีข่าวเชื่อมโยงกับการย้ายมายังลิเวอร์พูลและแมนเชสเตอร์ยูไนเต็ดในเดือนกรกฎาคม ค.ศ. 2020 เขาย้ายไปอยู่กับศูนย์ฝึกเยาวชนของแมนเชสเตอร์ยูไนเต็ดในเดือนตุลาคม ค.ศ. 2020 โดยเซ็นสัญญาในวันสุดท้ายของตลาดซื้อขายนักเตะ เขาได้รับบาดเจ็บเป็นเวลา 11 เดือนเพียงไม่กี่สัปดาห์หลังจากเดินทางไปแมนเชสเตอร์ โดยกลับมาลงสนามในเดือนกันยายน ค.ศ. 2021 ในเกมเยือนที่ชนะทีมรุ่นอายุไม่เกิน 18 ปีของเบอร์มิงแฮมซิตี 8–2 
เขาเซ็นสัญญาอาชีพฉบับแรกกับแมนเชสเตอร์ยูไนเต็ดในเดือนถัดมา กัมบัวลาประเดิมสนามให้กับทีมชุดใหญ่ของแมนเชสเตอร์ยูไนเต็ดในวัย 19 ปีเมื่อวันที่ 23 ธันวาคม ค.ศ. 2023 ในเกมพรีเมียร์ลีกที่ออกไปเยือนเวสต์แฮมยูไนเต็ด โดยก่อนหน้านั้นเขามีชื่อเป็นต้วสำรองในเกมแดงเดือดเมื่อวันที่ 17 ธันวาคม ค.ศ. 2023
บิยาร์เรอัล.
กัมบัวลาเซ็นสัญญากับบิยาร์เรอัล สโมสรในลาลิกา เมื่อวันที่ 15 กรกฎาคม ค.ศ. 2024
อุโมงค์ประวัติศาสตร์ เขาน้ำค้าง

อุโมงค์ประวัติศาสตร์เขาน้ำค้าง  เป็นอุโมงค์ที่ตั้งอยู่ในบริเวณอุทยานแห่งชาติเขาน้ำค้าง ภายในหมู่บ้านปิยะมิตร 5 ในพื้นที่หมู่ที่ 1 ตำบลคลองกวาง อำเภอนาทวี และอำเภอสะเดา จังหวัดสงขลา
ลักษณะ.
อุโมงค์ประวัติศาสตร์เขาน้ำค้างเป็นอุโมงค์ที่มีขนาดใหญ่และยาวที่สุดในประเทศไทย ตั้งอยู่ภายในหมู่บ้านปิยมิตร 5 ที่ในอดีตเป็นที่อยู่ชั่วคราวของผู้ก่อการร้ายโจรจีนคอมมิวนิสต์ที่เข้ามายึดเขาน้ำค้างตั้งแต่สงครามโลกครั้งที่สอง ขุดด้วยกำลังคน 200 คนต่อวัน ใช้เวลาประมาณ 2 ปี จนสำเร็จเมื่อปี พ.ศ. 2515 เพื่อใช้เป็นที่หลบภัย แหล่งอาวุธ ฐานบัญชาการ สถานพยาบาล โรงเรียนสอนการเมืองลัทธิมากซ์–เลนิน สายรัฐเซีย หรือความคิดประธานเหมา เจ๋อตง
อุโมงค์มีช่องทางเข้า-ออก 16 ช่อง ภายในอุโมงค์แบ่งเป็น 3 ช่องทาง ลึก 3 ชั้น มีบันไดเชื่อมระหว่างชั้น มีความยาวคดเคี้ยวขึ้นลงภายในอุโมงค์รวมทั้งหมด 1 กิโลเมตร สามารถบรรจุคนได้ประมาณ 200 คน ภายในอุโมงค์แบ่งออกเป็นห้อง ๆ เช่น ห้องประชุม ห้องพยาบาล ห้องวิทยุ ห้องครัว สนามซ้อมยิงปืน เป็นต้น และยังมีการวางจำหน่ายยาสมุนไพร
ลำดับพงศ์พันธุ์ในปฐมกาล

ลำดับพงศ์พันธุ์ในปฐมกาล  ให้กรอบโครงของเนื้อหาในหนังสือปฐมกาล เนื้อหาลำดับพงศ์พันธุ์ในปฐมกาล 4, 5, 10, 11, 22, 25, 29–30, 35–36 และ 46 เริ่มด้วยด้วยอาดัม เป็นการขับเคลื่อนเรื่องเล่าตั้งแต่เรื่องเล่าการสร้างสรรพสิ่งไปจนถึงจุดเริ่มต้นของวงศ์วานอิสราเอล
เชื้อสายของอาดัมประกอบด้วยสองสาย บทที่ 4 กล่าวถึงเชื้อสายของคาอิน และบทที่ 5 กล่าวถึงเชื้อสายของเสทที่ดำเนินต่อไปในบทต่อ ๆ ไป บทที่ 10 กล่าวถึงพงศ์พันธ์ของโนอาห์ (ซึ่งมีคำเรียกอีกอย่างว่า "Table of Nations") ซึ่งบันทึกถึงประชาชาติของโลกจากเชื้อสายของโนอาห์ ไม่ใช่ในเชิงพงศาวลีวิทยาอย่างเคร่งครัด แต่เป็นในเชิงชาติพันธุ์วรรณนา
ปฐมกาล 5 และปฐมกาล 11 มีการระบุอายุของปฐมบรรพบุรุษแต่ละคนขณะมีบุตรพร้อมชื่อของบุตร และยังระบุจำนวนปีที่ปฐมบรรพบุรุษแต่ละคนยังมีชีวิตอยู่ต่อไปหลังจากนั้น ข้อความที่ระบุอายุมีขนาดยาว แต่ยังถือว่ามีความยาวพอประมาณเมื่อเทียบกับข้อความระบุอายุในงานอื่น ๆ (เช่น รายพระนามกษัตริย์ซูเมอร์)
ตัวเลขของอายุของปฐมบรรพบุรษมีรูปแบบที่ประกอบด้วยเลข 5 และเลข 7 เช่น อายุ 365 ปีของเอโนค (เลขเดียวกันกับจำนวนวันในหนึ่งปีตามปฏิทินสุริยคติ) และอายุ 77 ปีของลาเมค (เน้นซ้ำเลข 7) โดยรวมแล้ว ตัวเลขของอายุแสดงรูปแบบทางคณิตศาสตร์ที่ชัดเจน ทำให้บางคนสรุปว่าเป็นการใช้สัญลักษณ์นิยมทางจำนวนเพื่อกำหนดอายุ อย่างไรก็ตาม ปฐมกาล 5 และ 11 ระบุอายุของปฐมบรรพบุรุษแต่ละคนขณะให้กำเนิดบุตร และเป็นการนำเสนอลำดับเวลาที่ไม่มีช่องว่างตั้งแต่อาดัมถึงอับราฮัม แต่ชื่อบุตรชายที่ระบุชื่อไว้จะไม่ใช่บุตรชายคนแรกเสมอไป
คาอินและเสท.
หนังสือปฐมกาลระบุชื่อบุตรสามคนของอาดัมและเอวา ได้แก่ คาอิน อาเบล และเสท ลำดับพงศ์พันธุ์จากคาอินลงมามีระบุในปฐมกาล 4 ส่วนลำดับพงศ์พันธุ์จากเสทลงมาถึงโนอาห์มีระบุในปฐมกาล 5 นักวิชาการได้สังเกตถึงความคล้ายคลึงกันระหว่างชื่อของผู้สืบเชื้อสายในสองสายนี้ โดยชื่อส่วนใหญ่ในสายหนึ่งเป็นการเขียนในอีกรูปแบบของชื่อในอีกสายหนึ่ง แม้ว่าจะมีลำดับที่ต่างกัน อย่างชื่อของเอโนคและมาหะลาเลล/เมหุยาเอลสลับตำแหน่งกันในทั้งสองสายตระกูล "ราวกับว่าเป็นรูปแบบที่แตกต่างกันจากพื้นฐานเดียวกัน" นำไปสู่การสันนิษฐานว่าเชื้อสายลำดับวงศ์วานดั้งเดิมมีเพียงสายเดียว แต่ได้แยกออกเป็นสองสายในช่วงที่มีการบอกเล่าต่อ ๆ กันมา ก่อนจะนำมาเล่ารวมกันทั้งสองสายเมื่อมีการรวบรวมหนังสือปฐมกาล จาก Jahwist และ Priestly source
การประชุมผู้บัญชาการทหารสูงสุดอาเซียน

การประชุมผู้บัญชาการทหารสูงสุดอาเซียน  เป็นการประชุมผู้นำทางทหารในระดับสูงสุดของอาเซียน จัดขึ้นเป็นประจำทุกปี ก่อตั้งขึ้นในปี พ.ศ. 2544
ประวัติ.
การประชุมผู้บัญชาการทหารสูงสุดอาเซียนก่อตั้งขึ้นมาในปี พ.ศ. 2544 โดยใช้ "แผนการดำเนินกิจกรรมร่วมในระยะเวลา 2 ปีของกองทัพประเทศสมาชิกอาเซียน" "(')" เป็นแนวทางสำหรับการประชุมระดับพหุพาคีในกองทัพในชาติอาเซียน และออกมาในรูปแบบของแถลงการณ์ร่วม) ซึ่งจัดขึ้นอย่างต่อเนื่องในชื่อของ การประชุมผู้บัญชาการทหารสูงสุดอาเซียนอย่างไม่เป็นทางการ  เริ่มต้นขึ้นในปี พ.ศ. 2545 โดยประเทศอินโดนีเซียเป็นเจ้าภาพ ต่อมาในปี พ.ศ. 2554 ได้มีการจัดการประชุมเจ้ากรมยุทธการทหารอาเซียนอย่างไม่เป็นทางการ  ขึ้นเป็นครั้งแรกตามข้อเสนอของอินโดนีเซีย และในปี พ.ศ. 2558 มาเลเซียเสนอให้ตัดคำว่า Informal (ไม่เป็นทางการ) ออกจากชื่อการประชุมและรวมการประชุมนี้เข้าเป็นส่วนหนึ่งของการประชุมรัฐมนตรีกลาโหมอาเซียน (ADMM) แต่ไม่ได้รับความเห็นชอบ จนกระทั่งในการประชุมครั้งที่ 15 ได้มีการเปลี่ยนชื่อการประชุมเป็นการประชุมผู้บัญชาการทหารสูงสุดอาเซียน ซึ่งตัดคำว่าไม่เป็นทางการออกไปทำให้กลายเป็นการประชุมอย่างเป็นทางการเมื่อปี พ.ศ. 2561 โดยเป็นการประชุมแยกไม่ได้รวมกับการประชุมใด ระหว่างการประชุมรัฐมนตรีกลาโหมอาเซียน ครั้งที่ 12 ในประเทศสิงคโปร์
หลังจากการก่อตั้งการประชุมผู้บัญชาการทหารสูงสุดอาเซียน (ACDFM) อย่างเป็นทางการ ได้มีการเชื่อมโยงกันระหว่างการประชุมดังกล่าวกับการประชุมรัฐมนตรีกลาโหมอาเซียน (ADMM) และการประชุมทางทหารอื่น ๆ ของอาเซียน เพื่อสร้างประชาคมที่มีความยืดหยุ่นในภูมิภาคที่มีความสงบสุข ปลอดภัย และมั่นคง รวมถึงเพิ่มขีดความสามารถในการตอบสนองต่อสถานการณ์อย่างมีประสิทธิภาพและทันท่วงทีเพื่อรักษาผลประโยชน์ส่วนร่วมของอาเซียน
โครงสร้าง.
โครงสร้างโดยรวมของการประชุมทางทหารของอาเซียน ประกอบไปด้วย
ประเทศเจ้าภาพและหัวข้อ.
การประชุมผู้บัญชาการทหารสูงสุดอาเซียน (ACDFM) ประกอบไปด้วยประเทศเจ้าภาพและหัวข้อในการประชุม ดังนี้
การประชุมทางทหารอื่นของอาเซียน.
การประชุมเจ้ากรมข่าวทหารอาเซียนและการประชุมเจ้ากรมยุทธการทหารอาเซียน.
การประชุมเจ้ากรมข่าวทหารอาเซียน  และการประชุมเจ้ากรมยุทธการทหารอาเซียน  เป็นการประชุมที่จัดควบคู่กันไปกับการประชุมผู้บัญชาการทหารสูงสุดอาเซียน เพื่อการแลกเปลี่ยนกันในด้านของยุทธการและการข่าวของชาติสมาชิกภายในอาเซียนทั้ง 10 ประเทศ
ประเทศเจ้าภาพและหัวข้อ.
การประชุมเจ้ากรมข่าวทหารอาเซียนและการประชุมเจ้ากรมยุทธการทหารอาเซียน ประกอบไปด้วยประเทศเจ้าภาพและหัวข้อในการประชุม ดังนี้
การประชุมผู้บัญชาการทหารบกกลุ่มประเทศอาเซียน.
ประเทศเจ้าภาพและหัวข้อ.
การประชุมผู้บัญชาการทหารบกอาเซียน ประกอบไปด้วยประเทศเจ้าภาพและหัวข้อในการประชุม ดังนี้
การประชุมผู้บัญชาการทหารเรืออาเซียน.
ในการประชุมครั้งที่ 11 ที่ประชุมมีมติให้ใช้เพลง "ASEAN Navies stronger Together Forever" ซึ่งแต่งเนื้อร้องและทำนองเพลงโดยกองทัพเรือไทยเป็นเพลงประจำการประชุม
ประเทศเจ้าภาพและหัวข้อ.
การประชุมผู้บัญชาการทหารเรืออาเซียน ประกอบไปด้วยประเทศเจ้าภาพและหัวข้อในการประชุม ดังนี้
การประชุมผู้บัญชาการทหารอากาศอาเซียน.
ประเทศเจ้าภาพและหัวข้อ.
การประชุมผู้บัญชาการทหารอากาศอาเซียน ประกอบไปด้วยประเทศเจ้าภาพและหัวข้อในการประชุม ดังนี้
สิบสองวันแห่งคริสต์มาส

สิบสองวันแห่งคริสต์มาส  หรือ เทศกาลสิบสองวัน  เป็นเทศกาลของคริสต์ศาสนิกชนที่เฉลิมฉลองการประสูติของพระเยซู ในธรรมเนียมของศาสนาคริสต์ตะวันตก "วันคริสต์มาส" ถือเป็น "วันแรกแห่งคริสต์มาส" และสิบสองวันคือช่วงครอบคลุมตั้งแต่วันที่ 25 ธันวาคมถึง 5 มกราคม โดยวันสุดท้ายคือคืนที่สิบสอง (วันก่อนวันสมโภชพระคริสต์แสดงองค์) ในหลายนิยายของศาสนาคริสต์ เช่น แองกลิคันคอมมิวเนียนและลูเทอแรน สิบสองวันนี้เป็นอย่างเดียวกันกับเทศกาลพระคริสตสมภพ แต่สำหรับนิกายอื่น ๆ เช่น โรมันคาทอลิก เทศกาลพระคริสตสมภพมีช่วงเวลายาวนานกว่าสิบสองวันแห่งคริสต์มาส คือดำเนินไปถึงช่วงงานฉลองการรับบัพติศมาของพระเยซู การนับสิบสองวันแบบอื่นคือนับตั้งแต่วันที่ 26 ธันวาคมถึง 6 มกราคม
เต้าซี่

โต้วฉี่  หรือ เต้าซี่ (เพ็งอิม: dao7 si7) เป็นเครื่องปรุงชนิดหนึ่งที่ทำจากการหมักถั่วเหลืองชนิดผิวดำ โดยพบได้มากในอาหารจีน เต้าซี่เกิดจากการหมักถั่วเหลืองผิวดำกับราโคจิ ("Aspergillus oryzae)" และดองเกลือ โดยกระบวนการจะทำให้เปลือกนิ่มและแห้งลง โดยการหมักดองเกิดจาก
ประวัติ.
เต้าซี่เป็นอาหารที่ทำจากถั่วเหลืองที่เก่าแก่ที่สุด โดยในปีพ.ศ. 379 (165 ปีก่อนคริสตกาล) เต้าซี่ถูกจัดเก็บในสุสานหม่าหวังตุยในมณฑลหูหนาน ในตอนกลาง-ใต้ของประเทศจีน สุสานดังกล่าวถูกปิดมาตั้งแต่ พ.ศ. 379 และถูกเปิดออกครั้งแรกในปี พ.ศ. 2515
การใช้.
เต้าซี่ถูกใช้เป็นเครื่องปรุงเพื่อปรุงรสในจานอาหารประเภทปลาหรือผัดผัก และใช้เป็นส่วนประกอบสำคัญในหมาผัวโต้วฟู เต้าซี่ไม่เหมือนกับนัตโตหรือเต็มเปที่สามารถกินในปริมาณมากได้เนื่องจากเต้าซี่มีความเค็มกว่ามาก
การใช้ในประเทศอื่นๆ.
เนื่องจากเต้าซี่เป็นเครื่องปรุงเก่าแก่ จึงพบการใช้ได้ในหลายประเทศในตะวันออกไกลและในกลุ่มสังคมชาวจีนโพ้นทะเล โดยเป็นที่รู้จักในชื่อต่างๆ กัน
ลูกกวาดไม้เท้า

ลูกกวาดไม้เท้า  เป็นลูกกวาดแท่งรูปไม้เท้าที่มักเกี่ยวข้องกับวันคริสต์มาสและเทศกาลพระคริสตสมภพ รวมไปถึงวันนักบุญนิโคลัส ลูกกวาดไม้เท้าโดยทั่วไปมีสีขาวกับแถบสีแดงและแต่งกลิ่นรสด้วยเปปเปอร์มินต์ แต่ก็ยังมีลูกกวาดไม้เท้าที่มีสี กลิ่น และรสอื่น ๆ อีก
สตูหอยนางรม

สตูหอยนางรม  เป็นสตูทำจากหอยนางรม นิยมรับประทานในประเทศสหรัฐอเมริกาและประเทศแกมเบีย
ในอาหารนิวอิงแลนด์ สตูหอยนางรมมักเกี่ยวข้องกับวันขอบคุณพระเจ้า ในอาหารภาคใต้ของสหรัฐอเมริกา สตูหอยนางรมมักปรุงในวันคริสต์มาสอีฟ 
มีคำอธิบายที่แตกต่างกันจำนวนหนึ่งเกี่ยวกับสตูหอยนางรมที่นิยมบริโภคในวันคริสต์มาสอีฟ บิลล์ นีล (Bill Neal) ให้ความเห็นว่าก่อนที่มีการยอมรับการขนส่งอาหารแช่แข็งนั้น สภาพอากาศไม่หนาวเย็นเพียงพอสำหรับการขนส่งสำหรับการขนส่งในช่วงก่อนเดือนธันวาคม ดังนั้น "สำหรับที่ห่างไกลจากชายฝั่ง หอยนางรมกลายเป็นสัญลักษณ์ของการมาถึงการเทศกาลวันหยุดฤดูหนาว มีวางจำหน่ายในตลาดในวันคริสต์มาสอีฟ และปรากฏบนโต๊ะอาหารในคืนวันนั้นในรูปสตูหอยนางรม สเตาฟานี บัตเลอร์ (Stephanie Butler) ให้คำอธิบายอีกแบบว่า ผู้อพยพชาวไอริชผู้นับถือศาสนาคริสต์นิกายโรมันคาทอริกจะไม่รับประทานเนื้อวัวในวันคริสต์มาสอีฟ จึงรับประทานสตูที่ทำจากปลาช่อนทะเลแทน บัตเลอร์ให้ความเห็นว่า "หอยนางรมมีรสชาติค่อนข้างคล้ายกับปลาช่อนทะเลตากแห้ง มีรสเค็มมากและเหนียวหนุบหนับ สตูปลาช่อนทะเลจึงดัดแปลงมาเป็นสตูหอยนางรมอย่างรวดเร็ว" 
สตูหอยทางรมทางภาคใต้ของสหรัฐอเมริกาโดยพื้นฐานแล้วปรุงด้วยนมและครีม สตูหอยนางรมมักรับประทานกับแครกเกอร์หอยนางรม ซึ่งอาจเป็นที่มาของชื่อแครกเกอร์ดังกล่าว
สตูหอยนางรมยังเป็นอาหารยอดนิยมในอาหารแกมเบีย หอยนางรมในประเทศแกมเบียเพาะพันธุ์บนรากของพืชชายเลนในหนองน้ำ
ฮานะ (เพลงของออโยนา)

ฮานะ (花) เป็นเพลงญี่ปุ่น แต่งคำร้องและทำนองโดยชินจิ ทานิมุระ
ภาพรวม.
ในวันที่ 21 มิถุนายน พ.ศ. 2534 เพลงนี้ได้ถูกวางจำหน่ายโดยโพนีแคนยอน ร้องโดยออโยนา (Оюунаа) นักร้องชาวมองโกเลีย
เดิมทีเพลงนี้ถูกแต่งให้กับโช ยง-พิล นักร้องเกาหลีใต้ และในปี พ.ศ. 2530 จาง กั๋วหรง นักร้องฮ่องกงได้นำมาร้องเป็นภาษากวางตุ้ง ในชื่อ 共同渡過 ในอัลบั้ม SUMMER ROMANCE
สำหรับในไทย เพลงนี้ได้ถูกนำมาร้องเป็นภาษาไทยในชื่อ ดอกไม้ของน้ำใจ โดยวงสาว สาว สาว ในปี พ.ศ. 2533
นาราภัทร งดงาม

นาราภัทร งดงาม (เกิด 31 ตุลาคม พ.ศ. 2540) ชื่อเล่น นนท์ มีชื่อในวงการบันเทิงว่า "นาราโน่" หรือ "นารา วาซาบิ" เป็นนักฟุตบอล, นักแสดง และนักร้องชาวไทย เป็นที่รู้จักจากการรับบท "หมอแจ็ค" ในภาพยนตร์ชุด "ไทบ้าน เดอะซีรีส์" นอกจากนี้ยังเป็นนักฟุตบอลของสโมสรฟุตบอลมหาสารคาม เอสบีที ในไทยลีก 3
ประวัติ.
นาราภัทร งดงาม เกิดเมื่อวันที่ 31 ตุลาคม พ.ศ. 2540 ที่อำเภอบ้านด่าน จังหวัดบุรีรัมย์
ประเทศเซียร์ราลีโอน (ค.ศ. 1961–1971)

ประเทศเซียร์ราลีโอนในเครือจักรภพ เป็นรัฐเอกราชที่มีสมเด็จพระราชินีนาถเอลิซาเบธที่ 2 แห่งสหราชอาณาจักรเป็นประมุขแห่งรัฐระหว่างช่วงที่เป็นเอกราชในวันที่ 27 เมษายน ค.ศ. 1961 จนกระทั่งกลายเป็นสาธารณรัฐเซียร์ราลีโอนในวันที่ 19 เมษายน ค.ศ. 1971
เมื่อการปกครองของบริติชสิ้นสุดลงในเดือนมษายน ค.ศ. 1961 อาณานิคมและรัฐในอารักขาเซียร์ราลีโอนได้รับเอกราชตามพระราชบัญญัติเอกราชเซียร์ราลีโอน ค.ศ. 1961 เอลิซาเบธที่ 2 ยังคงเป็นพระประมุขแห่งรัฐของเซียร์ราลีโอน และมีผู้สำเร็จราชการประจำประเทศนี้
ประวัติ.
ณ วันที่ 27 เมษายน ค.ศ. 1961 เซียร์ราลีโอนได้รับเอกราช 
ณ วันที่ 19 เมษายน ค.ศ. 1971 เซียร์ราลีโอนกลายเป็นสาธารณรัฐ โดยมีซีอากา สตีเวนส์ (Siaka Stevens) เป็นประธานาธิบดีสาธารณรัฐคนแรก
ผู้สำเร็จราชการ.
ผู้สำเร็จราชการเซียร์ราลีโอนมีดังนี้:
นายกรัฐมนตรี.
นายกรัฐมนตรี (และหัวหน้ารัฐบาล) เซียร์ราลีโอนในสมัยนี้ มีดังนี้:
a. ในฐานะประธานสภาปฏิรูปแห่งชาติ
b. ในฐานะประธานสภาชั่วคราวแห่งชาติ
วิชาชีพ

วิชาชีพ  เป็นสาขาหนึ่งของงานที่ทำอย่างมืออาชีพ สามารถนิยามได้ว่าเป็นกลุ่มบุคคล "ผู้ประกอบวิชาชีพ" ที่ปฏิบัติตามมาตรฐานตามหลักจรรยาและไม่ได้ยึดตนเองเป็นหลัก และได้รับการยอมรับจากสาธารณชนว่ามีความรู้และมีทักษะพิเศษในการเป็นแหล่งเรียนรู้ที่ได้รับการยอมรับอย่างกว้างขวางซึ่งได้มาจากการวิจัย การศึกษา และการฝึกอบรมในระดับสูง และพร้อมที่จะนำความรู้ไปใช้และใช้ทักษะเหล่านี้เพื่อประโยชน์ของผู้อื่น
อาชีพทางวิชาชีพเกิดขึ้นจากการฝึกอบรม ด้านการศึกษาเฉพาะทาง โดยมีวัตถุประสงค์เพื่อให้คำปรึกษาอย่างเที่ยงธรรมและให้บริการโดยไม่สนใจผลประโยชน์ส่วนตัว วิชาชีพในยุคกลางและสมัยใหม่ตอนต้นที่ได้รับการยอมรับมีเพียงสามอาชีพเท่านั้นคือ อาชีพเกี่ยวกับศาสนศาสตร์ การแพทย์ และกฎหมาย ซึ่งเรียกว่า วิชาชีพที่ใช้ความรู้ (learned professions) วิชาอาชีพไม่ถือเป็นการค้าหรือเป็นอุตสาหกรรม
โชเฮ โอตานิ

โชเฮ โอตานิ   ชื่อเล่น "โชไทม์" เป็นนักเบสบอลระดับอาชีพสัญชาติญี่ปุ่นของทีมลอสแอนเจลิส ดอดจ์เจอร์ส โดยเล่นในตำแหน่งพิตเชอร์ และแบตเตอร์ เขาได้รับการยกย่องว่าเป็นหนึ่งในนักเบสบอลที่เก่งที่สุดในประวัติศาสตร์จากฝีมือการเล่นในสองบทบาท
ของหวานสิบสามอย่าง

ของหวานสิบสามอย่าง (อุตซิตา: "lei tretze dessèrts") เป็นของหวานตามธรรมเนียมที่ใช้เฉลิมฉลองวันคริสต์มาสในแถบพรอว็องส์ของประเทศฝรั่งเศส "อาหารค่ำมื้อใหญ่" ("le gros souper") ปิดท้ายด้วยของหวาน 13 อย่างซึ่งใช้เป็นสิ่งแทนของพระเยซูคริสต์และอัครสาวก 12 คน ของหวานมีจำนวน 13 อย่างเสมอ แต่รายการของหวานมีความแตกต่างกันไปตามธรรมเนียมของแต่ละท้องถิ่นหรือของแต่ละครอบครัว ของหวานตามธรรมเนียมนี้จัดในวันคริสต์มาสอีฟและจะคงอยู่บนโต๊ะสามวันจนถึงวันที่ 27 ธันวาคม